Mev. Elizabeth Poffen het ’n hand verloor en ernstige brandwonde opgedoen. Die Herald het destyds berig dat volgens ’n ooggetuie, alles baie vinnig gebeur het.
“Daar was ’n verskriklike slag. Die dak het ineengestort en om ons het dit soos ’n slagveld gelyk,” het die ooggetuie gesê.
Org Dannhauser, wat steeds in Potchefstroom woon, het destyds 70% eerste- en tweedegraadse brandwonde oor sy hele lyf opgedoen. Hy het ook sy oog verloor en sy longe het gebrand. Dannhauser was in verskeie hospitale waar hy in die intensiewe-sorgeenhede behandel is. Dit het hom nege maande geneem om terug te keer werk toe. In die tyd wat hy herstel het, het hy 15 keer narkose ontvang, agt veloorplantings gehad asook ’n oog- en ooroperasie. Dannhauser het destyds aan die Herald gesê dat hy niks van die ontploffing kan onthou nie. Die Herald het vandeesweek weer met hom kontak gemaak.